Diari Oficial de la Generalitat Valenciana


Sumari del DOGV 3741, del 03-05-2000 (2000/2693)

Informació pública de l'acceptació de les delegacions efectuades pels ajuntaments de Sant Vicent del Raspeig, Almoradí, Aspe, Elda i Teulada en la Diputació Provincial d'Alacant, en matèria de gestió tributària de l'impost sobre vehicles de tracció mecànica.
------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3741

Data del DOGV
:   03-05-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/2693


Organisme emissor
:   Diputacio Provincial d'Alacant

Tipus de document
:   Anunci

Informació pública de l'acceptació de les delegacions efectuades pels ajuntaments de Sant Vicent del Raspeig, Almoradí, Aspe, Elda i Teulada en la Diputació Provincial d'Alacant, en matèria de gestió tributària de l'impost sobre vehicles de tracció mecànica. [2000/A2693]
  
Havent donat compliment al que disposa l'article 7.2 de la Llei 39/1998, de 28 de desembre, Reguladora de les Hisendes Locals, es publica l'acceptació de les delegacions efectuades pels ajuntaments de Sant Vicent del Raspeig, Almoradí, Aspe, Elda i Teulada en la Diputació Provincial d'Alacant, en matèria de gestió tributària de l'impost sobre vehicles de tracció mecànica, sent la data d'entrada en vigor d'aquestes delegacions l'1 de gener de 2000, i amb el contingut i abast de l'acord adoptat en la sessió plenària per la Diputació Provincial en data 2 d'octubre de 1997.
  
La relació d'ajuntaments que, en virtut de l'acord de la sessió plenària provincial esmentat, tenen delegades les facultats en matèria de gestió tributària de l'impost sobre vehicles de tracció mecànica en la Diputació Provincial d'Alacant, segons la data d'entrada en vigor, és la següent:
  
- Ajuntament que va delegar amb data d'efectes 25 d'octubre de 1999: Orba.
  
- Ajuntament que va delegar amb data d'efectes 15 de setembre de 1999: Pedreguer.
  
- Ajuntament que va delegar amb data d'efectes 1 d'agost de 1999: Petrer.
  
- Ajuntaments que van delegar amb data d'efectes 1 de gener de 1999: Benejúzar, Busot, Callosa d'En Sarrià, Pilar de la Horadada, Senija.
  
Ajuntaments que van delegar amb data d'efectes 1 de gener de 1998: Agost, Agres, Aigües, Albatera, Alcocer de Planes, Alcoleja, Alfafara, Algorfa, Algueña, Almudaina, Balones, Banyeres de Mariola, Benasau, Beneixama, Benferri, Beniarbeig, Beniardá, Beniarrés, Benigembla, Benidoleig, Benifallim, Benifato, Benijófar, Benilloba, Benillup, Benimantell, Benimarfull, Benimassot, Biar, Bigastro, Bolulla, Callosa de Segura, Campo de Mirra, Cañada, Castalla, Castell de Castells, Catral, Cocentaina, Confrides, Cox, Daya Nueva, Dénia, Dolores, El Campello, el Poble Nou de Benitatxell, el Verger, els Poblets, Facheca, Famorca, Finestrat, Formentera del Segura, Gaianes, Gata de Gorgos, Gorga, Hondón de los Frailes, Ibi, Jacarilla, la Nucia, la Romana, la Torre de les Maçanes, la Vall d'Alcalà, l'Alqueria d'Asnar, l'Orxa, Los Montesinos, Llíber, Millena, Monforte del Cid, Monòver, Murla, Muro de Alcoy, Mutxamel, Ondara, Orxeta, Parcent, Pego, Penáguila, Pinoso, Planes, Polop, Quatretondeta, Rafal, Redován, Relleu, Sagra, Salinas, San Fulgencio, San Isidro, Sant Joan d'Alacant, San Miguel de Salinas, Sax, Sella, Tárbena, Tibi, Tollos, Tormos, Vall de Ebo, Vall de Gallinera, Villena, Xalò, Xixona, Novelda, Guardamar del Segura,Onil.
  
A continuació es reprodueix el text de la part dispositiva de l'acord relatiu a: «Delegació de determinades facultats de gestió tributària i recaptació de l'impost sobre vehicles de tracció mecànica. Acceptació», adoptat per la Diputació Provincial d'Alacant en la sessió plenària de data 2 d'octubre de 1997:
  
«Primer
  
Acceptar la delegació en aquesta Diputació Provincial de les facultats atribuïdes als ajuntaments en matèria de gestió tributària de l'impost sobre vehicles de tracció mecànica, que s'efectue a través d'un acord plenari dels ajuntaments de la província amb la part dispositiva d'acord amb el següent text:
  
?Primer
  
Delegar en la Diputació Provincial d'Alacant les facultats que aquest ajuntament té atribuïdes en matèria de gestió tributària i recaptació en l'impost sobre l'impost sobre vehicles de tracció mecànica, a l'empara del que estableix l'article 106.3 de la Llei 7/1985, de Bases de Règim Local, i l'article 7 de la Llei 39/1988, Reguladora de les Hisendes Locals, amb l'abast, contingut i condicions i vigència que s'estableixen en aquest acord.
  
Segon. Contingut i abast de la delegació
  
1. Les facultats de gestió tributària de l'impost sobre vehicles de tracció mecànica establides en l'article 98 de la Llei d'Hisendes Locals, que en tot cas inclourà:
  
a) Concessió i denegació d'exempcions i bonificacions.
  
b) Realització de les liquidacions que condueixen a la determinació dels deutes tributaris.
  
c) Emissió de documents de cobrament de rebuts i liquidacions per ingrés directe.
  
d) Resolució dels expedients de devolució d'ingressos indeguts.
  
e) Resolució dels recursos que s'interposen contra els actes anteriors.
  
f) Actuacions per a l'assistència i informació al contribuent referides a les matèries anteriors.
  
2. Les facultats de recaptació en període voluntari i executiu, tant de deutes per rebut com de liquidacions per ingrés directe i, si pertoca, d'autoliquidacions de l'impost sobre vehicles de tracció mecànica, que inclourà totes les actuacions que comprén la gestió recaptadora, d'acord amb la legislació aplicable i en tot cas, el següent:
  
a) Efectuar notificacions col·lectives en deutes per rebuts i individuals per liquidacions d'ingrés directe.
  
b) Fixar els terminis de cobrament en període voluntari en deutes per rebut.
  
c) Establir, si cal, itineraris de cobrament.
  
d) Conferir i revocar a les entitats de depòsit el caràcter d'entitats col·laborades i establir els límits de la col·laboració.
  
e) Expedir relacions certificades de deutors per rebut i certificats de descobert.
  
f) Dictar la provisió de constrenyiment en rebuts i certificats de descobert i resoldre els recursos contra aquest acte administratiu.
  
g) Liquidar interessos de demora, per a la seua aplicació en tots els deutes en què aquells siguen exigibles.
  
h) Concedir o denegar ajornaments i fraccionaments en voluntària i executiva.
  
i) Rebre i custodiar garanties de deutes o dispensar-los.
  
j) Ordenar la constitució d'hipoteques especials.
  
k) Dictar acords de derivació de procediment.
  
l) Efectuar peritatges i valoracions de béns embargats.
  
m) Autoritzar i presidir subhastes.
  
n) Acordar la suspensió del procediment.
  
o) Entaular terceries de domini i de millor dret.
  
p) Proposar l'adjudicació de finques a l'ajuntament, expedint els certificats que calguen per a la seua inscripció en els registres públics.
  
3. A fi de dotar de l'efectivitat necessària a la gestió tributària de l'impost sobre vehicles de tracció mecànica, es delega igualment en la Diputació Provincial la facultat per a, d'acord amb el que estableix l'article 2 del Reial Decret 1.576/1989, de 22 de desembre, establir acords o convenis de col·laboració amb la Direcció General de Trànsit que conduïsquen a la formació del padró de l'impost d'aquest terme municipal i la de dictar els actes administratius que comporten la modificació d'aquest.
  
En aquest sentit, a partir de la delegació, la Diputació Provincial a través de Suma Gestión Tributaria, quedarà autoritzada per a la recepció de qualsevol tipus d'informació necessària i obligatòria tal com estableix el Reial Decret 1.5476/1989, sense perjudici de la posterior rendició de comptes a l'ajuntament.
  
4. A fi de facilitar la gestió de l'impost es delega igualment la facultat per a publicar en el Butlletí Oficial de la Província i en el Diari Oficial de la Generalitat Valenciana els edictes corresponents, una vegada el ple municipal haja aprovat les modificacions relatives a l'ordenança fiscal de l'impost sobre vehicles de tracció mecànica.
  
Tercer. Condicions de la delegació
  
1. La Diputació Provincial d'Alacant exercirà les facultats objecte d'aquesta delegació a través de Suma Gestión Tributaria.
  
2. Per a l'exercici de les facultats delegades, Suma s'atendrà a l'ordenament local i a la legislació aplicable d'acord amb el que estableix la Llei Reguladora de les Hisendes Locals, així com a la normativa que en matèria de gestió i recaptació tributàries puga dictar la Diputació Provincial fent ús de la seua potestat reglamentàriament establida en l'article 106.2 de la Llei de Bases de Règim Local.
  
3. Per l'exercici de les funcions delegades en aquest acord, la Diputació Provincial d'Alacant percebrà una compensació econòmica consistent en:
  
a) El 4% del principal recaptat en període voluntari.
  
b) El 20% del principal recaptat en període executiu, independentment de la quantia que la legislació vigent en cada moment determine per al recàrrec de constrenyiment.
  
Les quantitats que comporte aquesta compensació econòmica seran retingudes per Suma Gestión Tributaria dels lliuraments i liquidacions corresponents que es realitzen a l'ajuntament.
  
4. Les compensacions de deutes en període voluntari que, de conformitat amb la legislació aplicable, l'ajuntament poguera acordar, requeriran la intervenció de Suma per a la seua realització, entenent-se en qualsevol cas com a deutes cobrats a l'efecte del que estableix l'apartat tercer.3.a) d'aquest acord i dels recàrrecs o participacions que puga correspondre a la Diputació Provincial en aquestes.
  
5. Suma presentarà al cobrament el padró de l'impost sobre vehicles de tracció mecànica en el primer semestre de l'exercici sempre que no existisca alguna causa aliena a la seua voluntat que ho impedisca.
  
En el mes de juny, i sempre que circumstàncies alienes a la Diputació Provincial no ho impedisquen, s'efectuarà l'ajuntament una única liquidació deduint de l'import total de la recaptació voluntària de deutes per rebut obtinguda, la compensació econòmica del 4% del principal, i si pertoca, qualsevol altra quantitat, que per participacions o recàrrecs sobre l'impost objecte d'aquesta delegació, puga correspondre a la Diputació Provincial.
  
6. Les quantitats que corresponguen per la recaptació executiva obtinguda seran transferides a l'ajuntament mensualment, una vegada deduït l'import de la compensació econòmica del 20%, així com qualsevol altra quantitat derivada de la pròpia gestió tributària (ingressos duplicats, compensacions, etcètera), acompanyades de la documentació justificativa, i Suma Gestión Tributaria retrà compte de la seua gestió recaptadora.
  
Quart. Entrada en vigor i termini de vigència
  
1. L'impost sobre vehicles començarà a gestionar-se a partir del padró d'aquest aprovat per l'ajuntament per a l'exercici d'entrada en vigor de la delegació.
  
2. L'entrada en vigor del conveni tindrà lloc la mateixa data de l'aprovació de la delegació i estarà vigent fins al 31 de desembre de 2002, i quedarà tàcitament prorrogada, per períodes de cinc anys, si cap de les parts manifesta expressament la seua voluntat en contra comunicant-ho a l'altra, amb una antelació no inferior a sis mesos a la seua finalització o a la de qualsevol dels períodes de pròrroga.
  
Cinqué
  
Quant a l'abast, contingut i condicions de la delegació i a l'efecte d'homogeneïtat, podran ser revisades per la Diputació Provincial quan es modifiquen les delegacions de la resta dels ajuntaments de la província.
  
Sisé
  
Aquest acord substituirà qualsevol altre acord municipal adoptat anteriorment referent a les competències de gestió tributària i recaptació de l'impost sobre vehicles de tracció mecànica.
  
Seté
  
Notifiqueu aquest acord a la Diputació Provincial d'Alacant a fi que procedisca a l'acceptació de la delegació que ací se li confereix.
  
Vuité
  
Una vegada acceptada la delegació per la Diputació Provincial d'Alacant, aquest acord es publicarà en el Butlletí Oficial de la Província d'Alacant i en el de la comunitat autònoma, perquè se'n prenga coneixement, d'acord amb el que disposa l'article 7.2 de la Llei 39/1988, de 28 de desembre, Reguladora de les Hisendes Locals.-
  
Segon
  
Facultar el president de la Diputació Provincial, Julio de España Moya, o qui legalment el substituïsca, per a l'acceptació, en els termes assenyalats en el punt primer d'aquest acord, de les delegacions d'aquells ajuntaments que hagen enviat a aquesta Diputació Provincial els acords plenaris respectius, i donar-ne compte al ple d'aquestes.
  
Tercer
  
En compliment del que assenyala l'apartat vuité del punt primer d'aquest acord, la Diputació Provincial assumirà la publicació de la delegació en el Butlletí Oficial de la Província d'Alacant i en el Diari Oficial de la Generalitat Valenciana perquè se'n prenga coneixement.»
  
Cosa que es publica perquè se'n prenga coneixement.